| # NetSetMan ## Help File Български / Bulgarian |

Обща информация

Версия на помощния файл | 5.0
Поддържани операционни системи | Windows 7, 8, 10 32/64 bit
Лиценз | Некомерсиална безплатна версия или Комерсиална Pro версия Виж като HTML или PDF
За контакти | www.netsetman.com Support Forum

Съдържание

Общи принципи

- Описание
- Основна информация
- Профили
- Мрежови адаптери
- Редактиране на настройки
- Активиране на профили
- Компактен режим и пълен режим
- Меню в системния трей и информация в системния трей

Настройки

- Преглед
- Комплексни TCP/IP настройки
- Състояние на адаптера
- WiFi
- Настройки на драйвери
- Принтер
- Работна група
- Системни настройки
- Мрежови устройства
- Връзки
- SMTP / Имейл
- Hosts файл
- Скриптове и програми

Функции

- Управление на WiFi
- Мрежови инструменти
- AutoSwitch
- Бележки
- NetSetMan услуга / Ограничен потребителски акаунт
- Превключване на профили преди влизане в системата
- Администриране
- Активиране от команден ред
- Съобщение за некомерсиална безплатна версия

Освен това в NetSetMan Pro

- Управление на неограничен брой профили
- Браузър / Прокси
- Мрежов домейн
- Разпространение във фирмени мрежи

Основни принципи
Описание

NetSetMan е софтуер за управление на мрежови настройки за лесно превключване между предварително конфигурирани от вас профили. Съчетан с изключително управление на Wi-Fi и практични мрежови функции, той е крайно необходим инструмент за всеки потребител на лаптоп.

IP адреси (IPv4 и IPv6) Шлюз, DNS, WINS Управление на WiFi Име на компютъра Работна група Принтер по подразбиране Мрежови устройства Състояние на мрежовата карта Връзки (RAS/DUN/PPP/VPN) DNS наставка Таблица за рутиране SMTP сървър Hosts файл Системни настройки (Дисплей, Звук, Файъруол, …) Настройки на драйвери (Speed/Duplex, MTU, Flow Control, VLAN-ID, Protocol Bindings) MAC адрес Скриптове (BAT, VS, JS, …) Изпълнение на програми | Освен това само в Pro версията: Може да се използва на работното място Неограничен брой профили Мрежов домейн Пълни прокси настройки и начална страница на браузъра (Internet Explorer, Firefox, Opera)

NetSetMan предлага това, което ви е липсвало в Windows до момента:
Мощен, лесен за употреба интерфейс за управление на всичките ви мрежови настройки на едно място. Пробвайте го и никога вече няма да поискате пак да работите без него.

Всички настройки и промени автоматично се записват в отделен файл (netsetman.xml), така че могат лесно да бъдат архивирани и прехвърляни.

Активирайте записан профил с едно кликване, или дори напълно автоматично!

Основна информация

- Профили
  Всеки профил представлява набор от настройки, които са необходими за определено местоположение или ситуация. Чрез подпрофили могат да бъдат конфигурирани многобройни мрежови адаптери с един общ профил. Профилите могат да бъдат организирани в групи от профили.
- Ръчно конфигуриране
  Трябва вие да конфигурирате ръчно необходимите ви профили. Не е възможно да бъдат отгатнати правилните настройки за неизвестно местоположение. Основната цел на приложението е да автоматизира редовни промени на настройки, които иначе бихте извършвали ръчно.
- Избор на настройки
  Вземането на всички текущи настройки в профил може да ви даде отправна точка, но все пак трябва да решите кои настройки да прилагате, когато активирате този профил. Силно препоръчително е да ограничите активните настройки до тези, които може реално да се променят. Например няма нужда да прилагате име на компютъра, ако тази настройка никога не се променя.
- Конфигуриране на настройки
  За да конфигурирате настройка, отметнете полето и или въведете желаната конфигурация директно в основния интерфейс, или отворете диалога за конфигуриране на тази конкретна настройка.
- Активиране на профили
  По подразбиране никой профил не се активира автоматично, т.е. никоя настройка във вашата система не се променя без ваше намерение. При все това, можете да използвате функцията AutoSwitch, за да активирате автоматично определени профили на база настройваеми условия.
- Икона в системния трей
  Препоръчва се да държите NetSetMan минимизиран в системния трей и да преместите иконата му във винаги видимата част. Така можете бързо да активирате профил, като кликнете на иконата и изберете профил. Освен това ще получите полезен общ преглед на всички настоящи IP адреси (и, опционално, допълнителни настройки), като просто посочите иконата.

Профили

Профилът съдържа един или повече набори ("подпрофили") от настройки. Всички те ще бъдат активирани един след друг, когато профилът се активира. Можете да промените реда им чрез издърпване и пускане.

Профилите са организирани в групи в дървовидната структура на профилите. Потребителите могат да използват издърпване и пускане, контекстното меню от десния бутон на мишката и разпространени клавишни комбинации (клавиши със стрелки за навигация, F2 за преименуване, F3 за търсене и т.н.).

Можете да създавате, изтривате и търсите в профилите и групите чрез лентата на менюто на дървовидната структура от профили.

Всички промени се записват автоматично, така че нищо да не се изгуби случайно.

Подсказката на профил ви дава бърз поглед към настройките, които той съдържа. Избирането на група показва преглед на всичките профили в нея и техните настройки.

Мрежови адаптери (Мрежови интерфейсни карти)

Всички достъпни мрежови адаптери се показват с името и типа им. Изберете мрежовия адаптер, който желаете да управлявате в текущия (под)профил.

Списъкът се обновява автоматично при стартиране на програмата, но можете да го обновите и ръчно чрез контекстното му меню, достъпно от десния бутон на мишката.

Ако копирате файла с настройки (netsetman.xml) на друга система, избраните мрежови адаптери не съществуват там, така че избраните опции вече не са валидни. Подобен проблем може да се случи и след сериозен ъпдейт на драйвери, който да накара Windows да третира съществуващ мрежов адаптер като ново устройство. NetSetMan тогава ще се опита да презададе автоматично всички мрежови адаптери в профилите чрез името на мрежовия адаптер и неговия MAC адрес. Допълнителни опции за професионална употреба са описани тук: Разпространение във фирмени мрежи.

Промяна на настройките

Получаване на текущите настройки

- За да получите текуща настройка от системата в профил, кликнете на съответния бутон със стрелка.
- За да получите всички текущи настройки, кликнете с десен бутон върху профила и изберете Текущи настройки.

Изчистване на настройките

- За да изчистите конфигурацията на определена настройка, кликнете с десен бутон върху нея и изберете Изчисти.
- За да изчистите стойностите на IP поле, просто кликнете двукратно на съответното му название.

Копиране и поставяне на настройки

- За да дублирате профил, използвайте Копиране/Поставяне в контекстното меню на профила, или просто натиснете Ctrl+C/V.
- За да копирате и поставите само конкретна настройка, кликнете с десен бутон върху нея и изберете Копиране/Поставяне.

Активиране на профил

За да приложите всички настройки на текущия профил, кликнете на бутона Активиране, или ако програмата е минимизирана, изберете профила от менюто в системния трей. Имайте предвид, че ще бъдат активирани само настройките с отметнато поле.

Диалоговата кутия Активиране съдържа информация за процеса на текущо активиране. Там можете да видите кои настройки ще бъдат приложени, и дали процесът е бил успешен. Можете да прекратите процеса на активиране, като кликнете в който и да е момент на бутона Отмяна, но не всички настройки могат да бъдат спрени веднага, така че може да отнеме известно време, докато текущото действие приключи.

Преди да приложи IP настройките, NetSetMan първо проверява дали те са различни от текущата конфигурация на системата. В случай че те са абсолютно същите, NetSetMan ще прескочи тази стъпка и ще продължи веднага, без каквото и да е забавяне. Ще видите съобщение "Пропуснато" до адреса. Ако искате принудително да приложите обновяване на IP конфигурацията във вашата система (въпреки че нищо не се е променило), можете да направите това, като зададете състоянието на адаптера на Рестарт във вашия профил. Windows ще инициализира отново конфигурацията на мрежовия адаптер.

Всички промени се прилагат незабавно. В някои случаи обаче определени настройки отнемат известно време, за да се постигне пълният им ефект, или изискват рестартиране (особено Име на компютъра и Работна група/Домейн).

За да видите повече информация и пълните съобщения за грешки, отворете раздела Лог отдолу.

За да намерите решения на най-разпространените грешки и проблеми, посетете нашите ЧЗВ и форума ни за поддръжка.

Компактен режим и пълен режим

Като допълнение към стандартния интерфейс на "Пълен режим", където можете да конфигурирате настройките и структурата на вашите профили, е достъпен и интерфейс на "Компактен режим". Можете да превключвате по всяко време между тези режими, като кликнете на съответния бутон в менюто.

След като всички профили са зададени, компактният режим е идеалният интерфейс. Там имате компактен преглед на всички профили и настройките им, без да се притеснявате от случайни модификации.

В случай че използвате Администриране (и Промяна на настройките на профилите не е избрано), компактният режим ще се използва автоматично, за да попречи на потребителя да променя настройките.

Меню в системния трей и информация в трея

Иконата на програмата в зоната за нотификации е важна част от NetSetMan.

Кликването с десен бутон върху иконата отваря менюто в трея, където можете бързо да активирате профил и да използвате други инструменти на програмата.

Задържането на мишката над иконата показва информацията в системния трей с всички важни IP и системни настройки, активни в момента в системата. Можете да настройвате показваната информация в опциите на програмата. Всички данни се събират в реално време, така че може да има леко забавяне, в зависимост от избраните допълнителни настройки.

По подразбиране, Windows скрива неактивните икони в системния трей. За бърз достъп, ръчно преместете иконата на програмата от неактивната зона в постоянно видимата зона:

1. Кликнете на символа със стрелка в зоната за нотификации, за да видите всички скрити икони за известия.
2. Издърпайте иконата на NetSetMan от скритата зона в постоянно видимата зона.
3. Пуснете я на позицията, където желаете тя да бъде на ваше разположение.

Опционално, можете ад промените поведението при кликване на иконата, така че тя да отваря Информацията в системния трей като диалог най-отгоре, който може да бъде разположен където и да е на екрана. Текстът му може да бъде избиран и копиран. Показваната информация се обновява автоматично през няколко секунди, стига да не е избран текст.

Поведението при кликване с ляв/десен бутон и двойно кликване може да бъде конфигурирано в опциите на програмата според вашите нужди.

Настройки
Преглед

NetSetMan е проектиран по начин, който ви позволява да имате пряк преглед на всички конфигурирани настройки в профил. Някои настройки като първични IP адреси, WiFi връзка и стандартен принтер могат да се конфигурират директно в основния интерфейс. Други, по-комплексни настройки могат да бъдат активирани само тук и ще показват кратък преглед на текущата им конфигурация. За да ги промените, първо ги активирайте, след което отворете съответния диалогов прозорец чрез бутона […].

Разделите по-долу ще ви дадат базови инструкции и полезни съвети как да използвате всички настройки и функции.

Комплексни TCP/IP настройки

Настройките на IP, шлюз и DNS са основна функция на NetSetMan, затова и те могат да бъдат конфигурирани директно в основния интерфейс.

Ако желаете да добавите многобройни адреси за IP, шлюз, DNS и WINS към мрежов адаптер, така че да бъдете в няколко мрежи едновременно, можете да го сторите, като кликнете на бутона IP+.

Тук също така имате възможност да управлявате по-комплексни настройки като IPv6 адреси, маршрутна таблица, DNS наставка, IPConfig, NetBIOS и Интерфейсна метрика.

Състояние на адаптера

Можете да включвате, изключвате или рестартирате избрания мрежов адаптер.

Ако желаете да включите един адаптер и да изключите друг или всички други адаптери, трябва да създадете подпрофили за всеки от адаптерите. Можете да направите това ръчно, или като използвате контекстното меню, което може автоматично да създаде подпрофил за всеки мрежов адаптер, включен в списъка с адаптери, и съответно да конфигурира настройката за състоянието му.

WiFi

NetSetMan профилите могат да се използват за свързване с безжична мрежа чрез съществуващ WiFi профил. За да направите това, изберете WiFi адаптер в профила, след което изберете WiFi профил от падащия списък WiFi. Или иберете Изключване, за да прекратите всякакви съществуващи връзки.

Свързване по MAC адрес

Windows обикновено се свързва към безжични мрежи на база SSID. Ако многобройни точки за достъп имат общ SSID, Windows ги групира и се свързва към точката за достъп с най-добър сигнал. Понякога обаче може да желаете да се свържете с конкретна точка за достъп. С NetSetMan можете да направите това!

Ако желаете да се свържете с конкретна безжична мрежа, когато активирате NetSetMan профил, можете да го сторите, като добавите нейния MAC адрес при избора на WiFi . Изберете "Свързване по MAC адрес…" и въведете желания от вас MAC адрес. Когато активирате профила, NetSetMan ще се свърже със съответната точка за достъп. Имайте предвид, че въпреки това трябва да имате подходящ конфигуриран в системата WiFi профил.

Можете също да използвате NSM управление на WiFi, за да се свържете ръчно към която и да е конкретна точка за достъп.

Настройки на драйверите

Специфичните за хардуера настройки зависят от възможностите на мрежовия адаптер и неговия драйвер. Особено настройките, достъпни само за кабелни адаптери (Speed/Duplex, MTU/Jumbo Packet, Flow Control и VLAN ID), може да са деактивирани или ограничени, в зависимост от мрежовия адаптер.

Промяната на MAC адреса трябва да се извършва само ако разбирате напълно какво правите. Въпреки че същинският хардуерен адрес не може да се променя, той може да бъде подменен в системата, така че Windows да използва модифицирания адрес. Може да е необходимо да рестартирате системата впоследствие, за да гарантирате, че промените са изцяло отразени в системата и мрежата.

Протоколите могат да бъдат активирани или деактивирани според нуждите. Например IPv6 и споделянето на файлове могат да бъдат включени на една локация, и деактивирани на друга.

Принтер по подразбиране

Ако отпечатвате документи на различни места, може да желаете да смените принтера по подразбиране, така че да не се налага да избирате правилния принтер при всяко отпечатване.

Списъкът с достъпни принтери се обновява автоматично, когато го отворите.

Избраният принтер се записва по име. Ако го преименувате, се налага да го изберете наново във вашите профили.

Работна група

Работната група по подразбиране в Windows е "WORKGROUP", но може да желаете да я сменяте на различни локации. Имайте предвид, че е необходимо рестартиране на системата, за да бъде изцяло приложена промяната.

Превключването между работни групи и домейни е възможно с NetSetMan Pro.

Системни настройки

Освен нормалните мрежови настройки, понякога може да желаете да промените някои системни настройки, в зависимост от местоположението или ситуацията. Например докато сте в университета, може да желаете да изключите звука, да смените тапета и да активирате плана за захранване Balanced.

Можете също да използвате диалоговия прозорец System Settings, за да промените бързо някоя настройка, намирането на която би ви отнело повече време в Windows. Просто кликнете на бутона , за да активирате директно тази конкретна настройка.

Поддържаните настройки включват: режим на дисплея, външен дисплей, тапет, цвят на десктопа, скрийнсейвър, схема на дизайна, сила на звука на високоговорите и микрофона, звукова схема, Windows файъруол (вкл. изключения и известия), план за захранване, часова зона, име на компютъра и Windows Update.

Мрежови устройства

С NetSetMan можете да свързвате и разкачате неограничен брой мрежови устройства.

Когато се активира профил, NetSetMan сравнява списъка с всички свързани в момента устройства със списъка от устройства, които трябва да бъдат свързани. Всички мрежови устройства, които са и в двата списъка (същата буква на устройство и същата папка) ще останат непроменени. Всички останали мрежови устройства ще бъдат изключени, преди да бъдат свързани новите.

Връзки

Използвайте тази функция, за да се свържете или да прекратите връзката към каквато и да е Windows мрежова връзка - като комутируеми мрежи, мобилен широколентов достъп или VPN. Съвместимите връзки са показани в Windows наравно с нормалните мрежови адаптери в диалоговия прозорец Network Connections. От техническа гледна точка се поддържат всички връзки, които са съвместими с "RasDial".

Можете да изберете или да прекратите всички активни в момента връзки, като отметнете полето, или да свързвате/прекратявате някои връзки поотделно по реда на списъка.

Ако по някаква причина връзката ви не присъства в списъка за избор, можете ръчно да я добавите, като изберете Добави… в списъка и въведете нейното име така, както е показано в Windows.

NetSetMan също така поддържа няколко VPN клиенти от трети страни като OpenVPN, Shrew и Cisco. Ако вашият VPN клиент е съвместим, NetSetMan ще покаже неговите VPN профили в списъка за избор.

SMTP / Имейл

В някои случаи IP адресът на SMTP сървъра за изпращане на имейли варира в зависимост от мрежата. Когато сте в една и съща мрежа, може да ви е необходим локален IP адрес като 10.0.0.1, а когато сте извън тази мрежа, може да се налага да използвате глобален IP адрес.

Вместо да се опитва да бъде съвместим с много различни имейл клиенти и да работи с различните им потребителски профили, NetSetMan решава проблема с прост трик. Задайте nsm.smtp като SMTP адрес в имейл клиента и конфигурирайте IP адресите в съответните профили. Когато активирате профила, и двете стойности ще бъдат свързани чрез локалния hosts файл, така че не се налага да правите никакви допълнителни промени в имейл клиента.

Hosts файл

В някои много специфични случаи може да бъде необходимо или полезно ръчно да присвоите IP адреси на имена или домейни. Имайте предвид, че NetSetMan ще промени само собствените си записи в hosts, като ще остави съществуващите записи там непроменени.

Скриптове и програми

NetSetMan предлага удобен начин за управление на скриптови файлове. Той обаче няма собствен скриптов език, което означава, че можете да използвате само скриптови езици, които операционната система е в състояние да изпълнява. Разпространените скриптови езици са VBS, JS и пакетните файлове за команден ред. Използвайте любимата си търсачка, за да намерите повече информация за скриптовете и какво можете да правите с тях.

Отворете съществуващ скриптов файл или създайте нов, за да можете да редактирате скрипта.
Можете да имате два скрипта, които да се изпълняват преди и след като всички други настройки бъдат променени.
Ако ви е нужен интервал между изпълнението на скрипта и промяната на мрежовите настройки, можете да го посочите.

Изпълнение на програми

NetSetMan предлага удобен начин за изпълнение на външни програми с всеки профил.
Програмите могат да се стартират в контекста на потребител с ограничени права (по подразбиране с включен UAC) или с администраторски права (без предизвикване на UAC съобщение). Могат да бъдат добавяни параметри при нужда.

Програмите могат да се стартират нормално, максимизирани или минимизирани (ако това се поддържа).

Вече работещите процеси могат да бъдат прекратявани на база името на файла (независимо къде се намират) или на база точния път до файла.

Всяко действие може да има индивидуален интервал преди (негативна стойност) или след (положителна стойност) изпълнението му.

Функции
Управление на WiFi

Управлението на WiFi в NSM показва всички достъпни мрежи и точки за достъп, без да ги групира, така че да се свържете точно така, както желаете.

Всяка колона предлага допълнителни подробности под формата на подсказка, които може да ви бъдат полезни. Контекстното меню при кликване с десен бутон ви позволява бързо да копирате най-важните подробности в клипборда. То също така ви позволява да добавяте описания или фонови цветове на определени точки за достъп, така че да ви е по-лесно да ги различавате между неясни имена на мрежи.

Можете да се свържете с мрежа, като кликнете двукратно върху нея, или използвате бутона Свързване. Ако няма съществуващ профил за тази връзка, можете да изберете първо да го създадете. Настройките (идентификация, криптиране, …) ще бъдат предварително конфигурирани автоматично, в зависимост от разпознатата мрежа, но можете да ги промените при нужда.

Двата раздела WiFi профили и WiFi опции осигуряват допълнителна функционалност и могат да бъдат показвани или скривани чрез бутоните в лентата с инструменти.

WiFi профили

Профилите за безжичните мрежи се съхраняват директно в Windows. NetSetMan осигурява комфортен начин да ги достъпвате и управлявате. Можете да създавате, редактирате, изтривате, импортирате/експортирате и преподреждате WiFi профилите.

WiFi опции

Допълнителни опции ви помагат да решавате свързани с WiFi проблеми, като автоматизират задачи във фонов режим, така че да не се налага да ги извършвате ръчно.

- Изключвай WiFi, когато има свързан LAN, иначе го включвай
  NetSetMan реагира на включването или изключването на Ethernet кабели и изключва/включва безжичния ви мрежов адаптер според ситуацията. Така се гарантира, че кабелните връзки винаги са с приоритет пред безжичните връзки.
- Автоматично превключвай към WiFi точка с най-силен сигнал с настоящия SSID
  Ако има многобройни точки за достъп за една и съща мрежа и се местите между тях, връзката ви може да се подобри, като винаги се свързвате към точката за достъп с най-добър сигнал. Нормално връзката ви би се влошавала все повече, преди Windows най-накрая да я спре и да се свърже с по-добра мрежа.
- Записване на логфайл
  Ако имате проблеми с безжичната връзка, можете да включите тази опция. NetSetMan ще следи всички промени в WiFi и ще ги записва в текстов файл, така че да можете да го анализирате при нужда.

Изисквания

NetSetMan използва вградения WiFi API на Windows. Уверете се, че услугата WLAN AutoConfig (Wlansvc) е активна и работи.

Мрежови инструменти

Допълнителни вградени инструменти допълват мрежовия инструментариум, така че да сте подготвени за всякакъв тип мрежови дейности.

Конзола: Удобен достъп до мрежови инструменти на Windows за команден ред като Ping, Tracert, Nslookup, Netstat и Ipconfig.

Подробности за адаптерите: Достъп до всички важни подробности за важите мрежови адаптери на едно място, вкл. IPv4/IPv6 адреси, системни ID, протоколи и настройки на драйверите, …

Мрежов скенер: Сканирайте мрежата, към която сте свързани в момента, за други компютри, мрежови устройства и споделени мрежови папки.

- Сканиране по IP диапазон (IPv4 & IPv6), подмрежа (CIDR), ARP и NDP кеш
- Получаване на подробности като име, MAC, домейн/работна група, ОС, споделени мрежови дялове и т.н.
- Многопоточен режим за едновременно сканиране на голям брой IP адреси
- Съвместим и гъвкав, използва нови и стари протоколи
- Копиране на подробности, отваряне на цели, експортиране на резултати, изпращане на Wake-On-LAN
- Списък с любими адреси за често използвани цели
- Подробна информация за мрежовите принтери (споделени или пряко свързани)
- Филтриране на всички резултати от търсене в реално време
- Специална страница за функциите на вградения мрежов скенер можете да откриете тук: www.netsetman.com/network-scanner

Връзки: Проверете кои мрежови връзки са активни в момента във вашата система, кои приложения са ги създали и къде водят те. Ще ви изненада колко много неща се случват във вашата система!

AutoSwitch

Доста е лесно да активирате профил с едно кликване от менюто в системния трей. Но в някои случаи ще е дори още по-лесно да активирате профилите напълно автоматично, на база зададени от вас условия. Интегрираната функция AutoSwitch прави точно това.

Условия:

Следните условия могат да бъдат конфигурирани за всеки отделен профил:

Околни WiFi мрежи

- Безжична мрежа (SSID или MAC) в/извън обхват
- Сила на сигнала на безжична мрежа, по-ниска/по-висока от определена стойност
- Свързване/изключване от конкретна безжична мрежа

Мрежово местоположение

- Windows NLM: Автоматично генерирани мрежови профили от Windows (Vista и по-късни версии)
- MAC шлюз: Идентификация на автоматично присвоен DHCP шлюз
- Ping: Достъпност на определен сървър или система в мрежата

Състояние на адаптера

- Състоянието на свързаност на локален мрежов адаптер (свързан/несвързан)

Времеви интервал

- Определени дни от седмицата и времеви интервал (например Сб+Нд, 8:00 - 18:00)

Потребителски акаунт

- Активен потребителски акаунт на Windows в момента

Въпреки че няма технически ограничения за броя условия в профил, опитайте се да ги поддържате максимално опростени. В повечето случаи е абсолютно достатъчно да включите едно или две условия, за да постигнете желания резултат.

Можете да посочвате дали всички, или поне едно от условията трябва да бъдат изпълнени, за да се активира този профил.

Профилите, които са по-нагоре в списъка, имат по-висок приоритет, в случай че условията за много от профилите са изпълнени.

Общ преглед:

Ако зададете AutoSwitch за многобройни профили, може да се окаже трудно да разберете защо даден профил се активира или не се активира. Панелът AutoSwitch ще ви помогне в общия преглед на всички профили с AutoSwitch условия и текущото им състояние.

Можете да видите от цветовете кои условия са изпълнени и кой профил е автоматично активиран. Зеленият цвят се използва за условия, които са изпълнени в момента, червеният цвят е за тези, които не са изпълнени, и сив цвят се използва за случаите, когато състоянието не е релевантно, защото предишен профил вече отговаря на всички условия.

Тук също можете да конфигурирате общи AutoSwitch настройки, прилагащи се към всички профили, като изгледа на AutoSwitch известието.

Опцията Активирай AutoSwitch включва или изключва автоматичното превключване на профили като цяло за всички профили.

Автоматично активиране на профили:

По подразбиране, процесът на активиране се инициира със съобщение и настройваем интервал с обратно броене, като ви позволява евентуално да прекратите процеса на активиране. Като алтернатива може да се използва стандартно Windows известие, или профилът да се активира без каквото и да е съобщение във фонов режим. В последния случай, иконата в системния трей ще бъде анимирана по време на процеса на активиране и временно ще промени цвета си в зависимост от резултата от активирането, за да ви информира визуално за автоматичния процес.

За да пести системни ресурси, NetSetMan не сравнява текущите настройки с настройките на профила, който ще се активира. Това означава, че ако промените ръчно някои от настройките си, NetSetMan няма да отчете промяната.

Бележки

Можете да създавате кратки бележки за всеки профил, ако желаете да напомните или обясните целта на профила. Ако за профила е създадена бележка, ще се покаже икона в дървовидната структура от профили. Бележката също така е видима в пълния режим като подсказка за иконата, и в компактния режим най-отгоре на настройките на профила.

NetSetMan услуга / Ограничен потребителски акаунт

NetSetMan изисква администраторски права, за да може да променя мрежовите и системните настройки за вас. Обикновено изпълнението на такова приложение не е възможно при ограничен потребителски акаунт. Дори администраторските акаунти показват предупредителен диалогов прозорец при всяко стартиране на програмата, ако UAC (User Account Control) е включен.

За да режи този проблем, NetSetMan включва специален компонент, наречен NetSetMan услуга, който осигурява на основното приложение необходимите права.

Инсталираната услуга е видима в диалоговия прозорец с услуги на Windows (services.msc) и може да бъде контролирана и оттам. Освен това тя може да бъде инсталирана/деинсталирана или стартирана/спирана от команден ред:
nsmservice.exe /install /silent
nsmservice.exe /uninstall /silent
net start nsmService
net stop nsmService

Ако получите съобщение "Invalid signature", уверете се, че изпълнимият файл на програмата не е модифициран и е деактивирана следната групова политика на Windows: "Turn off Automatic Root Certificates Update".

Ако използвате NetSetMan с ограничен потребителски акаунт, при който NetSetMan услугата не е достъпна, ще видите съобщение, обясняващо проблема. Като алтернатива, можете да въведете администраторски име и парола от локален акаунт, които NetSetMan ще съхранява в криптиран вид във файла си с настройки, които той ще използва, за да се стартира с необходимите права. Имайте предвид, че в този случай приложението ще работи в контекста на потребителя, чиито име и парола се използват.

Превключване на профили преди влизане в системата

Уникална и мощна функция е възможността да активирате профилите си на екрана за влизане в системата. Това позволява подготвяне на правилните мрежови настройки, необходими за вашия акаунт, като активирате NetSetMan профил дори преди да сте влезли в системата.

За да използвате тази функция, трябва да бъде инсталирана NetSetMan услугата и трябва да е включена опцията Превключване на профили от екрана за влизане в Windows(Настройки › Системни привилегии).

Имайте предвид, че тази функция позволява само да променяте настройки, които са общи за всички потребители. Специфичните за потребителя настройки не могат да се променят извън потребителска сесия.

Администриране

Ако настроите NetSetMan за употреба от някой друг, може да желаете да посочите какви действия има право да извършва другият потребител. С Администриране (Настройки › Администриране) можете да направите точно това.

Когато активирате този режим, първо трябва да въведете парола с 6 или повече символи. Само с тази парола ще можете да променяте настройките за администриране, или да изпълнявате действията, които сте защитили (стартиране/излизане от NetSetMan, активиране на профили, промяна на настройки на профила, промяна на настройки на програмата, инсталиране на ъпдейти).

Можете дори да заключите определени предварително конфигурирани профили, така че потребителят да не може да ги променя, но все пак да може да ги активира. Или можете като цяло да ограничите достъпа до определени настройки, от рода на Работна група и домейн, докато позволявате на потребителя да конфигурира и използва всички други настройки.

Контролна сума на паролата ще бъде записана в регистъра на Windows. Уверете се, че обикновените потребители нямат права за запис в HKLM\Software\NetSetMan (в x64 системи: HKLM\Software\Wow6432Node\NetSetMan). Ако забравите паролата си, трябва да изтриете ръчно кози ключ. Ако файлът с настройки е криптиран, никой няма да може да го преглежда или редактира без паролата.

Активиране от команден ред

В някои специални случаи може да желаете да активирате профили, без да използвате графичния интерфейс на NetSetMan: превключване на профили с клавишни комбинации, активиране на профил при стартиране на Windows, задействане на активиране на профил от външен скрипт и т.н.

Достъпни са следните параметри:

-? | Помощ за команден ред: Преглед на всички достъпни параметри и инструкции
-a # | Активиране на профил по име или ID #
-as # | Активиране на профил в безшумен режим (Диалогът за активиране ще се затвори автоматично, ако не са възникнали грешки)
-aw # | Активиране на профил с Windows известие
-ah # | Скрито активиране на профил (с икона в системния трей)
-h / -hide | Стартиране на NetSetMan минимизиран
-f / -full | Стартиране на NetSetMan в пълен режим (по подразбиране)
-c / -compact | Стартиране на NetSetMan в компактен режим
-m / -multi | Стартиране на второ копие на NetSetMan. Внимание: Всички активни копия записват в един и същи файл с настройки!

Съобщение за некомерсиална безплатна версия

Това съобщение в основния прозорец се показва средно на всяко седмо стартиране на програмата за потребители в работна група, и на всяко второ стартиране на програмата за потребители в домейн.

За съжаление, това е необходимо, за да се напомни на потребителите, че NetSetMan е безплатен само за некомерсиална употреба (= лична употреба или дейност на обществени начала). Накратко: Можете да използвате продукта безплатно, стига да не пестите с него платено работно време. Ако желаете да използвате продукта например на работното си място, или на използван за комерсиални цели лаптоп, е необходимо да купите лиценз за NetSetMan Pro. Няма специални регулации за образователни или некомерсиални институции. Професори, учители и други служители могат да използват некомерсиалната безплатна версия само ако работят на обществени начала (= без заплащане).

Моля прочетете лицензното споразумение за допълнителна информация.

Това съобщение не присъства в Pro версията, естествено.

Освен това в NetSetMan Pro
Управление на неограничен брой профили

В NetSetMan Pro имате възможността да създавате неограничен брой профили и групи.

Дървовидната структура на профили (въведена във версия 5.x, заменяща старата навигация с табове) е перфектният начин да организирате дори още по-голям брой профили. Групите могат дори да бъдат вложени на няколко нива, което ви позволява да управлявате профилите си в каквато и да е подходяща за вас структура.

Браузър / Прокси

С NetSetMan Pro можете да управлявате прокси настройките на Windows / Internet Explorer и Mozilla Firefox. Chrome, Opera и Edge нямат собствени настройки за прокси, а автоматично използват системните настройки, конфигурирани за Windows/IE.

Ако желаете да премахнете прокси настройките, когато активирате профил, уверете се, че сте отметнали полето Прокси, за да покажете, че желаете да прилагате промени в прокси конфигурацията, след което изберете Директна връзка / без прокси.

Освен това можете да променяте началната страница, а в случай че използвате профили във Firefox, можете също да изберете името на профила.

Моля имайте предвид, че Firefox трябва да бъде затворен, преди да променяте настройките му.
Ако имате многобройни Firefox профили и папката на профила се промени (например заради нова система), ще е необходимо да изберете наново профила в списъка, така че той да бъде обновен във файла ви с настройки.

Мрежов домейн

За да се присъедините към домейн, въведете името му, вашето потребителско име и паролата ви. Паролата ще се съхранява в криптиран вид във файла с настройки на програмата.

В NT домейните, потребител може да бъде член на точно един домейн едновременно. Това означава, че като се присъедините към друг домейн или работна група, членството ви в предишния домейн се губи, докато системата ви не се присъедини отново.

NetSetMan може да ви присъедини към домейн само ако потребителският ви акаунт в домейна има правото за това.
Тези привилегии на потребителския акаунт се наричат "Add Workstation to Domain" и трябва да са активирани във вашия акаунт. Ако нямате тези привилегии, поискайте от мрежовия ви администратор да ви ги предостави. В противен случай няма да можете да се присъедините сами отново към домейна, след като го напуснете.

Разпространение във фирмени мрежи

NetSetMan Pro предлага няколко спомагателни функции, които ви улесняват в разпространеинето на софтуера с предварително конфигурирани настройки и лиценз във фирмената ви мрежа. Ще откриете всичко, което е нужно да знаете, в детайлно описание в техническите ЧЗВ.